Առավել լայն տարածված է Կազմակերպություններին սնանկ ճանաչելու գործընթացը: Կազմակերպությունը կարող է սնանկ ճանաչվել կամ կամավոր՝ սեփական նախաձեռնությամբ կամ հարկադիր կարգով՝ շահառու կողմի դիմումի հիման վրա: Կազմակերպությունների սնանկության գործընթացը երկու ավարտ է ենթադրում՝ սնանկ ճանաչված կազմակերպության լուծարում կամ սնանկ ճանաչված կազմակերպության առողջացում: Թյուր կարծիք է տարածված, որ սնանկ ճանաչված կազմակերպությունը պարտադիր պետք է լուծարվի և որ սնանկ ճանաչելու գործընթացը հենց դրան է ուղղված: Սնանկության գործընթացի նպատակը, ոչ թե կազմակերպության լուծարումն ապահովելն է, այլ վերջինիս անվճարունակության հատկանիշների և դրանց առաջացման պատճառների բացահայտումը և պարտատերերի շահերի պաշտպանությունը ապահովելն է: